ଅବନା ରସତରଙ୍ଗ/ଅଜନନ୍ଦନ ନନ୍ଦନ ଭ୍ରମଣବନ
ରାଗ ମଙ୍ଗଳ ଗୁଜ୍ଜରୀ
ଅଜନନ୍ଦନ ନନ୍ଦନ ଭ୍ରମଣବନ
ଏମନ୍ତ ଭକତ ବଶ ଘନ ବରନ ।୧।
ପୟ ଦତ୍ତ ବରଜ ତନୟ ତରସ
ତତପର ଏ ବରଦ ମହ ହରଷ ।୨।
ଶବର ରଦନ ପଦ ରଞ୍ଜନ ଫଳ
ଦତ୍ତକ୍ଷଣ ଭକ୍ଷଣ ଜଗତ ମଙ୍ଗଳ ।୩।
ଦଇବ ବଳ ପବନ ନନ୍ଦନ ସଙ୍ଗ
ପରସ୍ପର କଥନ ସକଳ ପ୍ରସଙ୍ଗ ।୪।
ଦରଶନର ସପତହୟ ତନୟ
ଦତ୍ତ ବଚନ ବନ୍ଧନ ମଣ୍ଡନଚୟ ।୫।
ଚପଳ କଥନ ଧନ ଗତ ଅୟନ
ଜବ ଜଳପଦ୍ମ ପଦ୍ମ ପତ୍ର ନୟନ ।୬।
ଏକ ଏକ ମଣ୍ଡନ ଦର୍ଶନ କରଣ
ଉଚ୍ଛନ୍ନ ମନର ତତକ୍ଷଣ ମରଣ ।୭।
ମନମଥ ମଥନ ଅସନ କଥନ
ଶ୍ରବଣ କର ରତନ ସତ୍ୟ ବଚନ ।୮।
ଏ ସମୟର ଅନ୍ତର ପଥର ସତ
ଝଟକ ଧନ ଅଙ୍ଗର ଅନବରତ ।୯।
ଏ ଛଳ ବଚକ ରଚଇତ ଭରମ
ଏମନ୍ତ ମମ ଢବର ଏକ କରମ ।୧୦।
ମଣ୍ଡନର ମଣ୍ଡଳ ଛଇଳ ରତନ
ତଦଅନ୍ତର କବର ହତରଞ୍ଜନ ।୧୧।
ଧନ୍ୟ ଧନ୍ୟ ମନ ମମ ମଙ୍ଗଳକର
ସର୍ବ ଅନ୍ତର ରଖଇ ଅଙ୍ଗଦ କର ।୧୨।
ଏ ଅନନ୍ତର ଅମ୍ବର ଓଢ଼କ ଅଙ୍ଗ
ତତପର ବଦନର ଏ ସ୍ତବ ସଙ୍ଗ ।୧୩।
ଧନ ସକଳ ଅଙ୍ଗର ଜଡ ବସନ
ସହ ଅନଳ, ପଥର, ଜଳ, ପତନ ।୧୪।
ସ୍ୱର ଶର କମଳ ସକଳ ଏମନ୍ତ
ମମ କବଚ କରଣ ଅର୍ଥ ତ୍ୟକତ ।୧୫।
ତବ ତପ ଫଳ କ୍ଷୟ, ନ ଧର ମନ
ରହଇ ଅଙ୍ଗର ତବ ସଙ୍ଗ, ବସନ ।୧୬।
ଅନନ୍ତ ପ୍ରସନ୍ନ ଜନ କଷଣହର
ମଇତ୍ର କରଣ ତପନ ତନୟ ।୧୭।
ନଖ ରଜ ରକ୍ଷ ଶବ ପ୍ରଦତ୍ତ ଅଗ୍ର
ଗଗନ ଗତ କରକ ସ୍ୱବଳ ଉଗ୍ର ।୧୮।
ସପତ ଗଛ କର୍ତ୍ତନ ଏକ ଶରର
ପ୍ରଣତ ଚଣ୍ଡ-କର-ଜ ପଦ୍ମ ପୟର ।୧୯।
ପରବର୍ତ୍ତକ ସହଜ ଦ୍ୱୟର ରଣ
ପ୍ରକଟ କର ମର୍କଟବର ମରଣ ।୨୦।
ସକଳ ସମ୍ପଦ ଦତ୍ତକର ସଖର ସଖର
କନ୍ୟା କଣ୍ଟ କର ଅବରଜ ସଙ୍ଗର ।୨୧।
ପ୍ରସ୍ରବବଣଧର ପର ଜବ ଗମନ
ତବ ରଞ୍ଜନ ରଞ୍ଜଇ ସମସ୍ତ ମନ ।୨୨।
ଲଭଇ ମହତ ମହଇଭର ସମ
ଅନନ୍ତ ଉନ୍ନତ ଦନ୍ତ କଟକ ।ରମ୍ୟ। ।୨୩।
ସମର ସମ ଖଡଗ ଭଲ୍ଳୁ ଉଜ୍ଜଳ
ଚକ୍ର ଖଗର ଗମନ ବନଚପଳ ।୨୪।
ଅମର ନଗର ବତ ଗନ୍ଧର୍ବ ଘନ
ଅର୍ଣ୍ଣବ ଲକ୍ଷ୍ମଣ ଚକ୍ରଧର ଶୟନ ।୨୫।
ଘନ ଲକ୍ଷ୍ୟ ସମ୍ଭର ଧରଇ ଉଦର
ସକଳ ଚନ୍ଦ୍ର ମଣ୍ଡନ ସତ ଈଶ୍ୱର ।୨୬।
ଏମନ୍ତ ଅଚଳ ପର ଚନ୍ଦନ ସଦନ
ରଚନ ବଞ୍ଚନ ଦଶରଥ ନନ୍ଦନ ।୨୭।
ଭରତ ଅଗ୍ରଜ ଜଳଜ ପୟର
ସମସ୍ତ ସମ୍ପଦ ଉପଇନ୍ଦ୍ର ଭଞ୍ଜର ।୨୮।